laion/Wikipedia-Exotic huggingface dataset:
מכתום בן ראשד אאל מכתום

מַכּתוּם בִן רָאשִד אָאל מַכּתוּם (בערבית: مكتوم بن راشد آل مكتوم; 1946[דרושה הבהרה] – 4 בינואר 2006) היה ראש ממשלת איחוד האמירויות הערביות וסגן נשיאה, ואמיר דובאי. מכתום נולד בעיר דובאי, בן למשפחת אאל מכתום. הוא נבחר לראשונה לתפקיד ראש הממשלה ב־1971 ושירת בתפקיד עד 1979 כאשר אביו, שייח' ראשד בן סעיד אאל מכתום, החליפו. ב־1990 שוב לקח על עצמו את התפקיד. מכתום שלט בדובאי יחד עם אחיו שייח' מוחמד (נסיך הכתר, ושר ההגנה) ושייח' חמדאן (שר האוצר). ב-4 בינואר 2006, בעת ביקור באוסטרליה, מת מכתום מהתקף לב. אחיו מוחמד החליף אותו כאמיר דובאי וכראש ממשלת האמירויות. מדיה וקבצים בנושא מכתום בן ראשד אאל מכתום בוויקישיתוף Obituary: Sheikh Maktoum באתר BBC ערך זה הוא קצרמר בנושא דובאי ובנושא פוליטיקאים. אתם מוזמנים לתרום לוויקיפדיה ולהרחיב אותו.
שרונה פיק

שרונה פיק (נולדה ב-9 בפברואר 1980) היא זמרת ומלחינה ישראלית, נודעה בעיקר כחלק מההרכב "האחיות פיק", שבו פעלה יחד עם אחותה הצעירה דניאלה. פיק נולדה ברמת השרון, בת לזמר צביקה פיק ולפזמונאית מירית שם-אור. הוריה התגרשו בילדותה. בנוסף לאחותה דניאלה יש לה אח נוסף, בנלי, הגדול ממנה. שרונה ודניאלה פיק פעלו כהרכב פופ מצליח בשם "האחיות פיק" בין השנים 2003–2005. את הסינגל הראשון שלהן, "זאת אהבה", הוציאו בנובמבר 2002. הסינגל המוכר ביותר שלהן הוא "השיר הזה", אותו הוציאו בשנת 2003. בשנת 2004 הוציאו מיני-אלבום, גם הוא בשם "השיר הזה". האלבום נמכר ביותר מ-20,000 עותקים וזכה באלבום זהב. באמצע 2005, זמן קצר לאחר השתתפותן בתחרות הקדם אירוויזיון, פורק ההרכב, והשתיים פנו לקריירות שירה נפרדות. פיק החלה לעבוד על אלבום פופ, שמועד הוצאתו נדחה שוב ושוב על ידי חברת התקליטים אן אם סי. האלבום מעולם לא יצא, אך היא הוציאה מספר סינגלים ממנו – "טומי", "למה לא", "מזרח וירג'יניה" ו"באופן זמני", שזכו להצלחה חלקית בלבד, ולא הצליחו לשחזר את ההצלחה של הסינגלים המשותפים של השתיים. במקביל עבדה פיק על אלבום לועזי שיועד להפצה בארצות הברית. כמו כן הקליטה סינגל בשם "אהבה מחשמלת" יחד עם רנו פסקאל, במסגרת תוכנית הטלוויזיה שלו בערוץ ביפ. בשנת 2007 הוציאה סינגל נוסף לרדיו – "מתלבטת". הסינגל לא זכה להצלחה מרובה. באותה התקופה התחילה לעבוד על אלבום חדש, שהיה אמור לצאת בלייבל של אביה, צביקה פיק. האלבום טרם ראה אור. בנוסף לפעילותה כזמרת, הלחינה וכתבה שירים לזמרות כמו אישתאר, מיכל אמדורסקי ושרית חדד. בשנת 2008 הקליטה פיק גרסת כיסוי לשיר "חולצה כחולה", עבור הפרויקט המוזיקלי "עבודה עברית". במרץ 2009 השתתפה בתוכנית המציאות "האח הגדול VIP" לצד אחותה דניאלה. ביוני 2011 התחתנה עם איש המלונאות דניאל פדרמן, בנו של המיליארדר מיקי פדרמן. להם שלושה ילדים משותפים. שרונה פיק, במיזם "אישים" לתיעוד היצירה הישראלית שרונה פיק, במסד הנתונים הקולנועיים IMDb (באנגלית) שרונה פיק, באתר שירונט שרונה פיק, באתר ספוטיפיי שרונה פיק, באתר MusicBrainz (באנגלית) שרונה פיק, באתר Discogs (באנגלית) שרונה פיק, באתר Tab4u שרונה פיק, באתר סטריאו ומונו שרונה פיק, דף שער בספרייה הלאומית שרונה פיק, באתר MOOMA (בארכיון האינטרנט) ערן בר-און, שרונה פיק: "אין פה סצינה של פופ, ויתרתי על זה", באתר ynet, 18 ביוני 2012 נבו זיו, מתחם שרונה, באתר "ידיעות אחרונות", 3 בפברואר 2017 הדס בשן, ‏"הילדים לא מבינים עדיין בדיוק מי זה מי בקונסטלציה המשפחתית שלנו", באתר ‏מאקו‏, 26 ביולי 2017 ליאורה גולדנברג-שטרן, ‏צביקה פיק קיבל בשורה מרגשת! יש לו נכד נוסף, באתר מעריב אונליין, 16 בדצמבר 2018
דניאלה פיק

דניאלה פיק (נולדה ב-21 בנובמבר 1983) היא זמרת ישראלית. הייתה חברה בצוות המוזיקלי "האחיות פיק" יחד עם אחותה שרונה. פיק נולדה ברמת השרון, בת לזמר צביקה פיק ולפזמונאית מירית שם אור. הוריה התגרשו בילדותה. בנוסף לאחותה שרונה יש לה אח גדול. פיק סיפרה בראיונות שהיא "שרה עוד לפני שהחלה לדבר", ושחלמה לשיר ולהיות זמרת מגיל צעיר מאוד. שירתה ביחידה 9900 בחיל המודיעין. שרונה ודניאלה פיק פעלו כהרכב פופ מצליח בשם "האחיות פיק" בין השנים 2005-2003. את הסינגל הראשון שלהן, "זאת אהבה", הוציאו בנובמבר 2002. הסינגל המוכר ביותר שלהן הוא "השיר הזה", אותו הוציאו בשנת 2003. בשנת 2004 הוציאו מיני-אלבום, גם הוא בשם "השיר הזה". המיני-אלבום נמכר ביותר מ-20,000 עותקים וזכה באלבום זהב. בשנת 2005 השתתפו השתיים בקדם אירוויזיון 2005 עם השיר "הלו הלו", וסיימו במקום ה-12. זמן קצר לאחר מכן פורק ההרכב, והשתיים פנו לקריירות שירה נפרדות. לאחר פירוק הצמד המוזיקלי, הוציאה דניאלה פיק את הסינגל "רחוק", ששימש כשיר הנושא של הסדרה "פיק אפ" ששודרה בערוץ 10 ב-2005. בשנת 2007 השתתפה פיק בעונה השלישית של תוכנית הטלוויזיה "רוקדים עם כוכבים". במרץ 2009 השתתפה פיק בתוכנית המציאות "האח הגדול VIP" יחד עם אחותה שרונה. בסוף ספטמבר 2011, הוציאה פיק סינגל בינלאומי ראשון, אשר הוקלט באנגליה, בשם "Yalla Yalla". ביוני 2012 הוציאה פיק גרסת כיסוי בסגנון בלדה לשיר "What is love" של הזמר "Haddaway". יחד עם גרסת הכיסוי, פיק פרסמה שני שירים נוספים באנגלית, כחלק מדיסק מתוכנן. באותה שנה השתתפה בתוכנית "הדיבור", בהנחייתו של אלירז שדה. ביוני 2019 פיק הופיעה הופעת קמאו בסרטו של בעלה, טרנטינו, "היו זמנים בהוליווד". בנובמבר 2018 נישאה לקולנוען האמריקאי קוונטין טרנטינו. השניים הכירו בשנת 2009, כאשר טרנטינו הגיע לישראל לרגל קידום סרטו ממזרים חסרי כבוד. בפברואר 2020 נולד בנם הראשון. ביולי 2022 נולדה בתם. דניאלה פיק, ברשת החברתית אקס (טוויטר) דניאלה פיק, במיזם "אישים" לתיעוד היצירה הישראלית דניאלה פיק, במסד הנתונים הקולנועיים IMDb (באנגלית) דניאלה פיק, באתר שירונט דניאלה פיק, באתר MusicBrainz (באנגלית) דניאלה פיק, באתר Tab4u דניאלה פיק, באתר סטריאו ומונו דניאלה פיק, דף שער בספרייה הלאומית דניאלה פיק, באתר MOOMA (בארכיון האינטרנט) גבי בר-חיים, דניאלה פיק מכוונת מעלה מעלה, באתר nrg‏, 1 באפריל 2009 רפי ברבירו, בא לה בבר, באתר ynet, 31 באוגוסט 2009 יובל אברמוביץ', בדרך אל הפיק, באתר ישראל היום, 4 בנובמבר 2011 רועי בהריר, לא מחפשת פרסום: דניאלה פיק בדרך לאלבום בכורה, באתר nrg‏, 6 ביולי 2012 יפעת הללי, ‏"הדבר שאני הכי אוהבת בעולם זה ילדים ובית", באתר ‏מאקו‏, 28 במרץ 2013 איילת רוזן, ‏"ההורים שלי הם המודל שלי", באתר ‏מאקו‏, 3 באוקטובר 2013 רז שכניק, רומן על אמת, באתר "ידיעות אחרונות", 30 בספטמבר 2016 מלי זיידמן, "קוונטין הוא בן אדם מדהים, עדין ומצחיק והוא חתיך בטירוף בעיניי, באתר Xnet‏, 6 באפריל 2017 רז שכניק, ארוסה עליו, באתר "ידיעות אחרונות", 18 בספטמבר 2017 קרן נתנזון, "רוקדים עם כוכבים": דניאלה פיק בחוץ, באתר ynet, 4 במרץ 2007 יוני פרוים, חתונה הוליוודית: קוונטין טרנטינו ודניאלה פיק נישאו, במדור "פנאי פלוס" באתר ynet‏, 29 בנובמבר 2018 אחרי הברית: טרנטינו ודניאלה פיק חושפים את השם שבחרו לבנם, באתר "סרוגים", 1 במרץ 2020 בר זגה, דניאלה פיק וקוונטין טרנטינו הורים לשניים, במדור "פנאי פלוס" באתר ynet‏, 3 ביולי 2022
יאקו הינטיקה

יאקו הינטיקה (בפינית: Kaarlo Jaakko Juhani Hintikka; ‏22 בינואר 1929 - 12 באוגוסט 2015) היה פילוסוף ולוגיקן פיני. הינטיקה נולד בעיר ונטה בדרום פינלנד. הוא סיים דוקטורט בפילוסופיה באוניברסיטת הלסינקי. במהלך הקריירה האקדמית לימד באוניברסיטת הרווארד (1959-1956), אוניברסיטת הלסינקי, האקדמיה הפינית, אוניברסיטת המדינה של פלורידה, אוניברסיטת סטנפורד ואוניברסיטת בוסטון. הינטיקה פרסם למעלה מ-300 מאמרים אקדמיים ויותר מ-30 ספרים. עיקר תרומותיו בשטח הפילוסופיה הן בתחומים: לוגיקה מתמטית, לוגיקה פילוסופית, פילוסופיה של המתמטיקה, תורת ההכרה, פילוסופיה של הלשון ופילוסופיה של המדע. חיבוריו התפרסמו בשפות רבות בעולם. בעיני רבים הוא נחשב למייסד הלוגיקה האפיסטמית, תת-תחום של לוגיקה מודלית, העוסק בחקר הלוגיקה באפיסטמולוגיה. בעשורים האחרונים לחייו עסק בסמנטיקת משחקים (Game semantics). בשנים 2002-1962 הינטיקה ערך את כתב העת Synthese ושימש כיועץ עריכה ליותר מעשרה כתבי עת פילוסופיים. הוא שימש כסגן הנשיא הראשון של ההתאחדות הבינלאומית לחברות פילוסופיות (בצרפתית: Fédération Internationale des Sociétés de Philosophie), כסגן נשיא המכון הבינלאומי לפילוסופיה, וכחבר בארגונים פילוסופיים נוספים. בשנת 2005 זכה בפרס רולף שוק בלוגיקה ופילוסופיה "על תרומותיו החלוציות לניתוח הלוגי של מושגים מודליים, במיוחד מושגי הידע והאמונה". Socratic Epistemology; Explorations of Knowledge-Seeking by Questioning ISBN 9780521616515 The Philosophy of Mathematics ISBN 0-1987-5011-0 The Principles of Mathematics Revisited ISBN 0-521-62498-3 Paradigms for Language Theory and Other Essays ISBN 0-7923-4780-3 Lingua Universalis vs Calculus Ratiocinator ISBN 0-7923-4246-1 Inquiry as Inquiry: A Logic of Scientific Discovery ISBN 0-7923-5477-X Language, Truth and Logic in Mathematics ISBN 0-7923-4766-8 Ludwig Wittgenstein: Half-Truths and One-and-a-Half-Truths ISBN 0-7923-4091-4 Analyses of Aristotle ISBN 1-4020-2040-6 The Logic of Epistemology and the Epistemology of Logic ISBN 0-7923-0040-8 Auxier, R.E., and Hahn, L., eds., 2006. The Philosophy of Jaakko Hintikka (The Library of Living Philosophers). Open Court. Includes a complete bibliography of Hintikka's publications. ISBN 0812694627 Bogdan, Radu, ed., 1987 Jaakko Hintikka, Kluwer Academic Publishers ISBN 9027724024 Daniel Kolak, 2001 On Hintikka, Wadsworth ISBN 0-534-58389-X Daniel Kolak and John Symons, eds., 2004 Quantifiers, Questions and Quantum Physics: Essays on the Philosophy of Jaakko Hintikka Springer ISBN 1-4020-3210-2 אברהם צבי בראון (ערך והקדים מבואות), מבחר טקסטים פילוסופיים - מפארמנידס עד הוגי ימינו : מקראה באונטולוגיה, ירושלים: הוצאת מאגנס, 1995. מדיה וקבצים בנושא יאקו הינטיקה בוויקישיתוף יאקו הינטיקה, באתר פרויקט הגנאלוגיה במתמטיקה יאקו הינטיקה, באתר dblp דף הבית של יאקו הינטיקה באתר אוניברסיטת בוסטון ביבליוגרפיה של חיבורי יאקו הינטיקה(הקישור אינו פעיל)
הבית הירוק

האם התכוונתם ל... הבית הירוק (יפו) – מבנה ביפו המשמש את הפרקליטות הצבאית ואת בית הדין הצבאי הבית הירוק (ספר) – ספר מאת מריו ורגס יוסה הבית הירוק (תל אביב) – מבנה בקמפוס אוניברסיטת תל אביב
ח'ליפה בן זאיד אאל נהיאן

השייח' ח'ליפה בִּן זָאיִד אָאל נַהְיָאן (בערבית: خليفة بن زايد آل نهيان; 7 בספטמבר 1948 – 13 במאי 2022) היה נשיא איחוד האמירויות הערביות והאמיר של אבו דאבי. הוא נחשב לאחד המנהיגים הערבים הבולטים ביותר, ובשנת 2013 דורג על ידי המגזין "פורבס" במקום ה-33 ברשימת 100 האנשים המשפיעים בעולם. הונה של משפחת אאל נהיאן מוערך בלמעלה מ-150 מיליארד דולר. ח'ליפה בן זאיד אאל נהיאן נולד בקאסר אל-מוואג'י, בעיר אל-עין שבאמירות אבו דאבי, שהייתה אז תחת מנדט בריטי. אביו זאיד בן סולטאן אאל נהיאן מונה בשנת 1966 לשליט האמירות, וח'ליפה, שהיה בנו הבכור מתוך 30 צאצאים משבע נשותיו, מונה ליורשו ב-1 בפברואר 1969. אמו, שייח'ה הסה, בת השייח' מוחמד בן ח'ליפה אאל נהיאן, מתה ב-28 בינואר 2018. ב־1971, מיד לאחר קבלת מדינות המפרץ את עצמאותן מידי הבריטים, אאל נהיאן מונה לראש ממשלת אבו דאבי וגם לתפקידי שר ההגנה ושר האוצר, כל זאת תחת שלטון אביו. בעקבות הקמת הממשלה המשותפת של איחוד האמירויות מונה אאל נהיאן לסגן שני לראש ממשלת הפדרציה. במאי 1976 הפך לממלא מקום מפקד הכוחות של צבא האמירויות, תחת אביו ששימש כנשיא. אאל נהיאן ירש את תפקיד הנשיא ב־3 בנובמבר 2004 לאחר שאביו, זאיד בן סולטאן אאל נהיאן מת. ב-2010, בעקבות המשבר הכלכלי בעולם, שפקד גם את דובאי וגרם לה לחובות של מילארדי דולרים, הזרים אאל נהיאן כסף רב אל קופת האמירות. כדי להודות לו קראה דובאי על שמו את הבניין הגבוה בעולם: שמו של בורג' דובאי שונה לבורג' ח'ליפה. ב-2014 עבר שבץ מוחי. בשל בריאותו הרופפת, יורש העצר ואחיו למחצה, שיח' מוחמד בן זאיד אאל נהיאן, תיפקד בתור השליט בפועל של אבו דאבי ושל איחוד האמירויות. לאאל נהיאן שמונה ילדים מאשתו שמסה בינת סוהאיל אל מרזורואי. היה ידוע בתחביביו כמו ספורט, רכיבת סוסים ומרוצי גמלים. לאאל נהיאן כ-270 דונם במאהה, האי המרכזי של איי סיישל, בו בנה בראש הר אחוזה בת שבע קומות. תושבי המקום טוענים כנגדו שהבנייה גרמה נזק חסר תקנה להיצע המים, ודורשים פיצוי בכ-10 מיליון דולר. עם פטירתו ב-13 במאי 2022, הורדו הדגלים לחצי התורן, התקבלו דברי הספד ממנהיגים בכל רחבי העולם, הוכרזה תקופת אבל של 40 יום והפסקת העבודה בכל משרדי הממשלה והמגזר הפרטי למשך שלושה ימים. מדיה וקבצים בנושא ח'ליפה בן זאיד אאל נהיאן בוויקישיתוף ח'ליפה בן זאיד אאל נהיאן, באתר אנציקלופדיה בריטניקה (באנגלית) אבל באיחוד האמירויות: הנשיא השייח' חליפה בן זאיד נפטר בגיל 73, באתר מעריב אונליין, 13 במאי 2022 ח'ליפה בן זאיד אאל נהיאן, במסד הנתונים הקולנועיים IMDb (באנגלית) הודעה על פטירתו של ח'ליפה, באתר סוכנות הידיעות האמרתית, ‏13 במאי 2022 (באנגלית) Khalifa bin Zayed Al-Nahyan - Forbes The Gulf's Newest Billionaire - Forbes ידיעה, באתר abc(הקישור אינו פעיל, 15.8.2020) איתמר אייכנר וסוכנויות הידיעות, הלך לעולמו נשיא איחוד האמירויות חליפה בן זאיד אל-נהיאן, באתר ynet, 13 במאי 2022 סוכנויות הידיעות, החיים היוקרתיים של בני המלוכה הכי עשירים, באתר כלכליסט, 20 ביולי 2011 ערך זה הוא קצרמר בנושא איחוד האמירויות הערביות ובנושא פוליטיקאים. אתם מוזמנים לתרום לוויקיפדיה ולהרחיב אותו.
הוועד למען הפלאשים

הוועד למען הפלאשים שמם של מספר ארגונים שפעלו באירופה, ארץ ישראל וצפון אמריקה לפילנתרופיה למען ביתא ישראל. איטליה - הוועד נוהל על ידי הרב שמואל צבי מרגליות ויותר מאוחר על ידי קרלו אלברטו ויטרבו. גרמניה בריטניה רבים מהפעילים הצטרפו והקימו בשנות ה-60 את "הוועד הישראלי למען יהודי אתיופיה" בראשותו של אריה טרטקובר. ערך מורחב – האגודה האמריקאית למען יהודי אתיופיה הוועד האמריקאי למען הפלאשים (אנגלית: American Pro-Falasha Committee, בקיצור: APFC) היה ארגון שפעל למען חינוכם של ביתא ישראל. ועד זה תמך באופן כספי בפעילותו של הד"ר יעקב פייטלוביץ' למען ביתא ישראל. פעילות הארגון התבססה בעיקר על תרומות של יהדות ארצות הברית ויהדות קנדה. הוועד הוקם ב-1922 בניו יורק ושנתיים לאחר מכן החל את פעילותו באתיופיה, הוועד הקים בתי ספר, בתי כנסת ותירגם ספרי קודש, מדע ותנ"ך לשפות של ביתא ישראל וכן פעל לשפר את תנאי מחייתה של הקהילה. בראש הוועד עמדו שלושה אישים מרכזים הרב ג'. מקס ויס ("J. Max Weis"), ד"ר נורמן סליט ("Norman Salit") וד"ר יעקב פייטלוביץ'. פעילותו של הוועד נקלעה לעיתים קרובת בבעיות כספיות וכן בהתנכלויות של הממשל האתיופי והכיבוש האיטלקי באתיופיה. לאחר סיום מלחמת העולם השנייה, מלסה תכלה ניסה לעניין יהודי ארצות הברית בנושא, אך ללא הצלחה. לאחר מותו של פייטלוביץ' בשנת 1955 פעילות הוועד הופסקה כליל עד שמייסדיה חזרו והפעילו אותה בשנת 1969. ב-1974 הארגון התמזג יחד עם ארגון חברי ביתא ישראל כדי ליצור את האגודה האמריקאית למען יהודי אתיופיה. מדיה וקבצים בנושא הוועד למען הפלאשים בוויקישיתוף Mitchell G. Bard, From Tragedy to Triumph: The Politics Behind the Rescue of Ethiopian Jewry, 2002, ISBN 9780275970000, p. 42
פרופן

פּרוֹפֵן (בכתיב לועזי: Propene), הידוע גם בשם פּרוֹפִּילֵן (Propylene), הוא תרכובת אורגנית בלתי רוויה, בעלת הנוסחה הכימית C3H6. לתרכובת קשר כפול אחד, והיא האלקן השני הפשוט ביותר, והשנייה בתפוצתה הטבעית, לאחר אתן (אתילן). בטמפרטורת החדר, פרופן הוא גז חסר צבע וריח. כאשר הוא משמש כדלק מוסיפים לו לעיתים קרובות כמויות זעירות של תרכובת גופרית בעלות ריח חזק (תיולים, קרויים גם מרקפטאנים), כדי להקל על גילוי דליפות. לפרופן צפיפות ונקודת רתיחה גבוהות יותר משל אתן (אתילן), עקב המסה המולקולרית הגבוהה יותר שלו, והמולקולות הגדולות יותר. נקודת הרתיחה שלו נמוכה במקצת מזו של פרופאן, ולכן הוא נדיף יותר. אין בו קשרים בעלי קוטביות חזקה, אולם למולקולה מומנט דיפול קטן עקב הסימטריה המופחתת שלה (מיקום קשר כפול באחד מצידי המולקולה שובר את סימטריה השיקוף שקיימת בפרופאן). לפרופן אותה הנוסחה הכימית כמו לציקלופרופאן, אולם האטומים מקושרים בדרכים אחרות, ולכן אלה הם איזומרים. פרופן מופק ממקורות מתכלים: נפט או מאגרי גז טבעי, ובמידה פחותה גם מפחם. על כן זהו דלק מאובנים. פרופן מופק ממקורות אלה בעזרת זיקוק למקוטעין בעת זיקוק נפט, אך עקב הביקוש הרב הוא מופק בעיקר בעזרת פיצוח, תהליך בו המולקולות הארוכות בנפט מפורקות לשברים קטנים יותר, ביניהם פרופן, אותו מפרידים מהתערובת בעזרת זיקוק למקוטעין. פרופן הוא חומר הגלם לייצור פוליפרופילן, פולימר בעל שימושים נרחבים, ובמיוחד אריזה. מפיקים פוליפרופילן מפרופן בתהליך פולימריזציה בעזרת קטליזת זיגלר-נטה, שיוצרת פוליפרופילן איזוטקטי. פרופן ובנזן הם חומרי הגלם הבסיסיים בתהליך קומיני, תגובה תעשייתית לייצור אצטון ופנול. פרופן משמש גם בתהליך הייצור של מוצרים כימיים רבים אחרים, דוגמת איזופרופנול (propan-2-ol), אקרילוניטריל, ופרופילן אוקסיד (epoxypropane). בין השנים 2000 ל-2008 ייצור הפרופן באירופה וצפון אמריקה נאמד בכ-35 מיליון טון לשנה, ללא גידול, אך ייצורו הלך וגדל במזרח אסיה, בייחוד בסינגפור וסין. הייצור הכלל-עולמי של פרופן הוא כמחצית משל אתן (אתילן). בדומה לאלקנים אחרים, פרופן עובר תגובות סיפוח בקלות יחסית, בטמפרטורת החדר. התגובה מתרחשת על הקשר הכפול, הזמין יותר לתגובה מקשר יחיד (קשר רווי). בשנת 2013 דווח כי החללית קאסיני-הויגנס החוקרת את כוכב הלכת שבתאי איתרה פרופן על הירח טיטאן בחלק התחתון של האטמוספירה שלו. מקור הפרופן הוא כנראה מתגובות של רדיקלים הנוצרים משבירת מולקולות מתאן בהשפעת קרינת השמש פרופן, באתר אנציקלופדיה בריטניקה (באנגלית) מדיה וקבצים בנושא פרופן בוויקישיתוף Budavari, Susan, ed. (1996), "8034. Propylene", The Merck Index, Twelfth Edition, New Jersey: Merck & Co., pp. 1348-1349 www. petrochemistry.net Accessed August 2008 Organic Chemistry 6th edition, McMurry,J., Brooks/Cole Publishing, Pacific Grove USA (2005) יגאל פתאל, מרכיבי פלסטיק התגלו בטיטאן, באתר ynet, 2 באוקטובר 2013
אי-שוויון פלי-זיגמונד

במתמטיקה, אי-שוויון פלי-זיגמונד מספק חסם על ההסתברות שמשתנה מקרי אי-שלילי הוא קטן ביחס לתוחלת ולשונות שלו. הוכחה ראשונה לאי-השוויון הזה ניתנה על ידי אנתוני זיגמונד וריימונד פלי ב-1932. משפט: יהי Z ≥ 0 משתנה מקרי בעל שונות סופית, ויהי   0 < θ < 1 {\displaystyle \ 0<\theta <1} קבוע. אז Pr { Z ≥ θ E ⁡ ( Z ) } ≥ ( 1 − θ ) 2 ( E ⁡ ( Z ) ) 2 E ⁡ ( Z 2 ) {\displaystyle \Pr \lbrace Z\geq \theta \,\operatorname {E} (Z)\rbrace \geq (1-\theta )^{2}\,{\frac {(\operatorname {E} (Z))^{2}}{\operatorname {E} (Z^{2})}}} . הוכחה. פירוק לפי משתנים מציינים נותן E ⁡ Z = E ⁡ { Z 1 Z < θ E ⁡ Z } + E ⁡ { Z 1 Z ≥ θ E ⁡ Z } {\displaystyle \operatorname {E} Z=\operatorname {E} \lbrace Z\,\mathbf {1} _{Z<\theta \operatorname {E} Z}\rbrace +\operatorname {E} \lbrace Z\,\mathbf {1} _{Z\geq \theta \operatorname {E} Z}\rbrace } . המחובר הראשון אינו עולה על θ E ⁡ ( Z ) {\displaystyle \theta \operatorname {E} (Z)} . השני הוא לכל היותר { E ⁡ Z 2 } 1 / 2 { E ⁡ 1 Z ≥ θ E ⁡ Z } 1 / 2 = ( E ⁡ Z 2 ) 1 / 2 ( Pr { Z ≥ θ E ⁡ ( Z ) } ) 1 / 2 {\displaystyle \lbrace \operatorname {E} Z^{2}\rbrace ^{1/2}\lbrace \operatorname {E} \mathbf {1} _{Z\geq \theta \operatorname {E} Z}\rbrace ^{1/2}={\Big (}\operatorname {E} Z^{2}{\Big )}^{1/2}{\Big (}\Pr \lbrace Z\geq \theta \,\operatorname {E} (Z)\rbrace {\Big )}^{1/2}} לפי אי-שוויון קושי-שוורץ. הגרסה החד-צדדית של אי-שוויון צ'בישב נותנת חסם טוב יותר: Pr { Z ≥ θ E ⁡ ( Z ) } ≥ ( 1 − θ ) 2 ( E ⁡ ( Z ) ) 2 ( 1 − θ ) 2 ( E ⁡ ( Z ) ) 2 + Var ⁡ Z {\displaystyle \Pr \lbrace Z\geq \theta \,\operatorname {E} (Z)\rbrace \geq {\frac {(1-\theta )^{2}\,(\operatorname {E} (Z))^{2}}{(1-\theta )^{2}\,(\operatorname {E} (Z))^{2}+\operatorname {Var} Z}}} . זהו חסם הדוק, המתקבל למשל כאשר   ϵ → 0 {\displaystyle \ \epsilon \rightarrow 0} במשתנה המקרי המקבל את הערך   θ + d {\displaystyle \ \theta +d} בסיכוי   ( 1 − θ ) / d {\displaystyle \ (1-\theta )/d} ואת הערך   θ − ϵ {\displaystyle \ \theta -\epsilon } בסיכוי המשלים. R.E.A.C.Paley and A.Zygmund, A note on analytic functions in the unit circle, Proc. Camb. Phil. Soc. 28, 1932, 266–272 Y Katznelson, Harmonic Analysis, Third Edition, 2002, 280.
גלידרייה

גְּלִידֶרִיָּה היא מסעדה המתמחה בגלידות ומגישה לעיתים קינוחים נוספים כגון ופל, פרוזן יוגורט, משקאות קלים ומשקאות חמים כגון קפה ושוקו. ישנן גם גלידריות המגישות ארוחות קלות, כמו בבתי קפה. חלק מהגלידריות מציעות מקומות ישיבה, חלקן הן מזנונים המוכרים את מרכולתם מעבר לדלפק. בית הקפה Le Procope, שנפתח בפריז בשנת 1686 על ידי פרנצ'סקו פרוקופיו דה קולטלי (Francesco Procopio de Coltelli) הסיציליאני, (שהיה השף לשעבר של לואי הארבעה עשר, מלך צרפת) נחשב כגלידרייה הראשונה משום שכלל מנות עשויות קרח ופירות. גלידריות מציעות גלידה בתפזורת, בין שהיא גלידה אמריקאית רכה הנמזגת ממכונה, גלידה שנמכרת מתוך אריזות היצרן או גלידה המיוצרת במקום. גלידה אמריקאית נמכרת לרוב רק בטעמי שוקולד, וניל או שניהם יחד ("חצי-חצי"). גלידה רגילה נמכרת בגלידריות במגוון טעמים ומרקמים, לרוב במנה אישית שטעמיה נבחרים על ידי הלקוח, המוגשת בגביע גלידה אכיל או בקערית (המכונה "כוס"). יש גלידריות המציעות תוספות למנה האישית - טבילת הגלידה בשוקולד חם המתקרר ומתקשה, מזיגת סירופ על הגלידה, ציפויה בסוכריות צבעוניות זעירות או בפירורי אגוזים. בנוסף מוצעת הגלידה בגלידריות למכירה לצריכה ביתית, והיא נארזת לשם כך במקום באריזה חד-פעמית (מקלקר, למשל). הטעמים נבחרים על ידי הלקוח והאריזות קיימות במספר מידות. בגלידריות בישראל נפוצות אריזות של קילוגרם וחצי קילוגרם. פרוזן יוגורט או גלידת יוגורט משווקים בגלידריות לרוב בטעם בסיסי יחיד. לתוך הפרוזן יוגורט נטחנות במקום תוספות לפי בחירת הלקוח; בגלידת יוגורט התוספות מוגשות מעל הגלידה. בחלק מהגלידריות קיים תפריט של מנות המבוססות על גלידה כגון מילקשייק, בננה ספליט, פנקייק או ופל עם גלידה, עוגת-גלידה, גלידת סנדיי (Sundae) - גביע גלידה גדול (לרוב מזכוכית שקופה) עם תוספות - פירות, אגוזים, סירופ, קצפת וכדומה. בישראל חטיפי גלידה כגון שלגון, קרחון, טילון וכדומה אינם נמכרים לרוב בגלידריות אלא בקיוסקים, אך ישנן מדינות בהן הם נמכרים גם בגלידריות. בישראל מוצרי גלידה נמכרים גם במזנונים ניידים - כלי רכב המותאמים לכך, המכונים בסלנג "גזלן". כמו כן הם נמכרים בקיץ על שפת הים על ידי סוחרי רחוב, המוכרים אותם מתוך ארגזי קלקר. במדינות חמות גלידריות פעילות כל השנה אך במדינות קרות חלקן נסגרות בחודשי החורף. Le Procope Legends and Myths of Ices & Ice Cream, באתר what's cooking America
סחלב אנטולי

סחלב אנטולי (שם מדעי: Orchis anatolica) הוא אחד המינים הנפוצים ביותר בסוג סחלב בישראל. הוא גדל על מגוון קרקעות בחבל הים-תיכוני, ופורח בחודשים מרץ-אפריל. הסחלב האנטולי גדל בארץ ישראל מהרי יהודה ועד לחרמון. ניכר אף ללא פרחים בעליו, המנוקדים בנקודות אדומות-חומות בלתי-סדירות על רקע ירוק. פורח באביב. התפרחת דלילה (7–15 פרחים). פרחיו ניכרים בדרבן צר וארוך יחסית המעוקל כלפי מעלה. גון הפרח סגול עז, השפית מנוקדת בשורה אחת או שתים של נקודות אדומות כהות על רקע של פס בהיר הנמשך לאורך מרכזה. הפרח כולו עדין, מאורך ואלגנטי יותר ממינים אחרים. תפוצתו העולמית משתרעת במזרחו של הים התיכון ובמזרח התיכון. שכיח בטורקיה, נאסף שם להכנת משקה הסחלב. סחלב אנטולי, באתר NCBI (באנגלית) סחלב אנטולי, בבסיס הנתונים ARKive (באנגלית) סחלב אנטולי, באתר האנציקלופדיה של החיים (באנגלית) סחלב אנטולי, באתר צמח השדה סחלב אנטולי, באתר צמחיית ישראל וסביבתה סחלב אנטולי, באתר Tropicos (באנגלית) סחלב אנטולי, באתר GBIF (באנגלית) סחלב אנטולי, באתר The Plant List (באנגלית) סחלב אנטולי, באתר IPNI (באנגלית) אילן בן-טוב, סחלבים בישראל, באתר ynet ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
דריס ג'טו

דְרִיס (אִדְרִיס) גֶ'טוּ (בערבית: إدريس جطو; נולד ב-24 במאי 1945, אל-ג'דידה) היה ראש ממשלת מרוקו בין השנים 2002 ל-2007. בשנת 1997 מונה לתפקיד שר האוצר וכיהן בתפקיד עד 1998, וב-2001 מונה לשר הפנים. בשנת 2002 מונה לראש הממשלה על ידי המלך מוחמד השישי אף על פי שלא היה חבר במפלגה כלשהי אך הייתה לו קואליציה רחבה. מדיה וקבצים בנושא דריס ג'טו בוויקישיתוף ערך זה הוא קצרמר בנושא אישים ובנושא מרוקו. אתם מוזמנים לתרום לוויקיפדיה ולהרחיב אותו.
מגדלי שתיקה

מגדלי שתיקה (בפרסית: دخمه, תעתיק מדויק: דָחְ'מַה, או برج خاموشان, תעתיק מדויק: בָּרְג' חָאמוּשָׁאן) הם מבנים מעגליים המשמשים את מאמיני דת זרתוסטרא לטיפול בגופות המתים ולקבורתם. הכינוי "מגדלי שתיקה" באנגלית ניתן למבנים בשנת 1832 על ידי מתרגם של הממשל הבריטי בהודו. לפי דת זרתוסטרא, גופת המת היא "נאסו", משמע, טמאה. לפי אמונתם יסודות העולם (אש, אדמה, מים) הם מקודשים, ולכן לא ניתן לקבור את הגופה בארץ, לשרוף אותה או לשלח אותה לנהר או לים מחשש לטמאם. לכן נוהגים להניח את הגופה על גבי המגדלים, שם להקות של ציפורים טורפי נבלות, שעשו את סביבת המגדלים לביתם, אוכלות את הגופה, ושאריות הבשר והעצמות מתייבשות לאור השמש. התהליך הזה, לפי מאמיני הדת הזורואסטרית, מטהר את העצמות מהטומאה, וכעבור תקופת זמן של עד כשנה אוספים את עצמות המת והן מוכנסות לבור קבורה בתוך המגדל. שם מפוזר סיד על העצמות שמאיץ את התפוררותן, לבסוף האפר נשטף במי גשמים, עובר מסננות של פחם וחול, עד שלבסוף נשטף אל הים. המגדלים הם בדרך כלל זהים בצורתם. הם בעלי גג שטוח, שבו מונחות הגופות בשלושה מעגלים: החיצוני יועד לגברים, האמצעי לגופות נשים והפנימי ביותר לילדים. כבר במאה ה-5 לפנה"ס, מספר ההיסטוריון היווני הרודוטוס על הפרסים, ש"ישנו מנהג נוסף שנהוג לקמץ בו במילים, ולא לדבר עליו גלויות, באשר למתים. אומרים כי גופה של גבר פרסי לעולם לא נקברת, לפני שציפור טרף או כלב ביתר אותה" ("היסטוריה", ספר ראשון, 140). כיום צומצם השימוש במנהג ממספר סיבות. החל משנות ה-90, הצטמצמה אוכלוסיית העופות הדורסים בהודו ביותר מ-99 אחוזים בעקבות הרעלות, והאוכלוסייה הקיימת לא מסוגלת לטפל בכמות הגופות. כיום מנסים לגדל ציפורים בשבי על מנת שישמשו בתפקיד המסורתי. כמו כן, מותקנות על גגות המגדלים מראות גדולות שמרכזות את קרני השמש בגופות ומאיצות את תהליך הריקבון. בארצות מערביות, בהן לא מקובל להקים מבנים שכאלה, מצאו הזורואסטרים פתרון הלכתי, והם שורפים את המת בחשמל, שאינו יסוד מקודש. הזכות לקבורה במגדלי שתיקה היא נושא לוויכוח בקרב קהילת הפארסי (זורואסטרים שמוצאם מאיראן והיגרו לדרום-מזרח אסיה בין המאות השמינית והעשירית לספירה, להבדיל מקהילת ה"איראני", שהיגרו מאיראן להודו במאה ה-19), אחת משתי קהילות הזורואסטריוּת הגדולות בהודו. המגדלים מנוהלים על ידי אנשי דת שמרנים, שאינם מאפשרים לילדים מנישואים מעורבים, בהם הורה אחד הוא אינו זורואסטרי, להיקבר בהם. קבורת שמים Wadia, Azmi, "Evolution of the Towers of Silence and their Significance", in Godrej, Pheroza J.; Mistree, Firoza Punthakey, A Zoroastrian Tapestry, New York: Mapin, 2002 מגדלי שתיקה, באתר אנציקלופדיה בריטניקה (באנגלית) Stausberg, Michael, "Bestattungsanlagen", Die Religion Zarathushtras 3, Stuttgart: Kohlhammer, 2004, p. 206.